Тръмп заяви , че ще оспори резултатите в щатите , където победител е Байдън Поне към момента президентът на САЩ няма доказателства , които да подкрепят неговите твърдения Президентът на САЩ Доналд Тръмп заплаши , че ще предприеме допълнителни правни мерки заради резултатите от президентските избори в някои щати , твърдейки без никакви доказателства , че е извършена измама на места , където демократът Джо Байдън изглежда е победил . „ Всички скорошни победи на Байдън в редица щати ще бъдат оспорени от нас заради измама “ , визирайки гласуването по пощата , където повечето гласове отидоха при Байдън , съобщава Ройтерс . Все още не е приключило броенето на гласовете в някои щати . Засега кандидатът на демократите Джо Байдън има по - добри шансове за спечелване на нужните 270 гласа от електоралната колегия . Той разполага с 264 , а досегашният държавен глава републиканец Доналд Тръмп - с 214 . Данните и прогнозите в различните медии обаче се различават . За момента няма обявени официални победители в щатите Аризона , Аляска , Джорджия , Невада Пенсилвания и Северна Каролина . При официална победа на Байдън в Аризона пътят на Тръмп към втори мандат се затруднява . Притеснителни новини за лагера на сегашния президент идват и от Джорджия , където резултатите към момента могат да доведат до победа на опонента му . За да обяви победа , Тръмп трябва да спечели в щатите , където все още води , включително Северна Каролина , както и Аризона или Невада . Тръмп поиска Върховният съд да се намеси в броенето на бюлетини в Пенсилвания , след като по - рано два пъти отказа да направи това и така остави в сила решението на местните съдебни органи . Според решението изпратените по пощата бюлетини с пощенско клеймо не по - късно от деня на изборите ще важат ако бъдат получени до петък .